Ryan Sessegnon

Kouassi Ryan Sessegnon (lahir 18 Mei 2000) adalah pemain bal profesional matan Inggris posisinya bek kiwa atawa sayap kiwa di tim Tottenham Hotspur. Inya suah main di tim nasional Inggris di angkatan anum.

Karirnya jadi lancing pas main di tim senior Fulham tahun 2016, umurnya masih 16 tahun. Inya meulah klubnya jadi main bagus, inya jadi pamain bal penambaian nang diranakakan tahun 2000-an nang kawa meulah gol di pertandingan utama liga Inggris.

Inya jadi pemain peanumnya nang kawa maulah gol di pertandingan Championship. Tahun 2017-18, musim ka duanya waktu itu, sukses maantar Fulham promosi ka Liga Premier lewat jalur play-off, inya kawa mencetak 15 gol wan dapat bamacam-macam penghargaan pribadi di akhir musim.

 Kehidupan pamulaan 
Ia diranakakan di Roehampton, London, bisi dingsanak kembar, Steven, nang main di Fulham. Bisi kaka lakian ngarannya Chris, jadi pamain bal semi-profesional. Sessegnon bisi sepupu jauh main bal profesional matan Benin, Stéphane Sességnon.

Pas lagi anum (Sessegnon) lawan dingsanaknyanya Steven, main di tim lokal Wandgas FC. Tahun 2008, wayah umur 9 tahun, kaduanya dapat kontrak di Fulham. Pas debut, bedua beading ngini bagabung masuk di tim bawah umur 9 tahun.

Mulanya inya main jadi penyerang tengah di tingkat pamula, imbahtu main di kiwa sekalinya bagus. Inya banyak beguru lawan sesama pemain kiwa kaya Luke Shaw wan Gareth Bale, 2 pemain ngini kakatujuannya pas lagi anum, ujarnya, 'pas Shaw lagi di Southampton Shaw jadi bek kiwa, aku katuju malihat sidin main di sayap atas wan bawah, wan meliati kayapa kaduanya meulah gol, pehabisannya aku bapikir kalo aku handak meumpati bedua itu'.

Sessegnon rancak datang ke klub Coombe Boys' School di New Malden, London, parak lawan wadah latihan Taman Motspur Fulham. .

Baimbai wan dingsanaknya nang main di Coombe Boys, bedua bedingsanak nginig membawa tim hanyarnya juara kompetisi Piala pemuda ESFA yaitu PlayStation Schools' Cup tahun 2014 dan 2015, Inya kawa meulah 2 gol di final tahun 2015.

Pas musim 2015-16, Sessegnon kawa main reguler gasan tim U-18 Fulham, padahal inya hanyar umur 15 tahun.

 Karir klub 

 Fulham 

 Musim 2016-17 
Pas pemulaan latihan lawan tim utama, inya masih umur 15 tahun bulan Maret 2016, inya promosi ka skuad senior oleh manajer Slavisa Jokanovic gasan persiapan musim 2016-17. Inya meulah gol senior penambaiannya pas 19 Juli pas Fulham menang 3-0  Brighton and Hove Albion di pertandingan persahabatan.

Tanggal 9 Agustus, Sessegnon debut di tim utama di pertandingan Piala EFL behadapan Leyton Orientpas itu inya masih umur 16 tahun 81 hari. Pas 16 Agustus, inya debut liga di pertandingan Championship mehadapi Leeds United skornya seri 1-1.

Pas 20 Agustus, inya meulah gol profesional penambaiannya di pertandingan liga mehadapi Cardiff City, Sessegnon jadi pamain profesional penambaian di Liga Inggris nang lahir tahun 2000-an nang meulah gol di pertandingan penambaian di tim wan jadi pemain peanumnya nang meulah gol di pertandingan Championship.

Meulah gol kemenangan di debutnya lawan Fulham pas Piala FA 8 Januari  behadapan Cardiff, Inya jadi salah sebuting pencetak gol peanumnya dalam sajarah kompetisi.

Pas 11 Maret, inya kawa meulah 2 gol di patandingan mehadapi juara liga Newcastle United, inya dapat ambungan matan legenda hidup Newcastle Alan Shearer menyambatnya "pamain brilian". Total Sessegnon tampil 30 laga di sabarataan kompetisi, tamasuk di leg kadua babak play-off pas Fulham kalah lawan Reading, Sessegnon sukses meulah 7 gol, dan inya masuk daftar Tim Kejuaraan PFA of the Year, jadi pemain peanumnya nang pernah ada.

Wartawan mulai katuju lawan Sessegnon pas inya debut wan permainannya bekambang tarus. "Bulan Pebruari 2017, koran Italia La Gazzetta dello Sport' 'meandak Sessegnon jadi salah sebuting dari 30 pamain U-20 paling atas di Eropa, Pas bulan Mei 2017, 'Sports Illustrated' 'mengaraninya jadi pamain bal U-20 pembaiknya urutan 19 dunia". Kawannya setim, Stefan Johansen, bepadah  "99% Sessegnon pacangan jadi salah sabuting bek kiwa paling atas dunia".

Wayah jendela transfer musim panas dibuka, mulai banyak peminatnya handak menyuruh pindah dari klub Liga Premier, salah sebutingnya Everton, Liverpool wan Manchester United, di Bundesliga kaya Bayern Munich wan RB Leipzig, waktu itu biaya kompensasinya £22 juta ada aturan matan Asosiasi Sepak Bola kalo inya balum kawa manandatangani kontrak profesional sampai umurnya 17 tahun pas 18 Mei 2017. Pas 28 Juni 2017, sudah diumumkan kalo inya manandatangani kontrak profesional penambaiannya lawan Fulham, mambari jaminan gasan masa depan Sessegnon mendaftarkannya ke klub sampai tahun 2020. Inya berharap kawa main rutin di tim utama, ujarnya, "Musim semalam aku baisi banyak kesempatan gasan jadi pamain utama di tim utama jadi aku handak menyambung kesempatan itu.

 Musim 2017-18 
Pas 28 Juli 2017, Fulham maumumkan kalo inya mamakai baju nomor 3, sebelumnya pakai nomor 30. Inya kawa meulah gol penambaiannya musim ini pas Fulham seri 1-1 lawan Cardiff 9 September. Pas bulan Nupimbir 2017, FourFourTwo mamasukakannya di daftar 100 Pemuda Pembaiknya di Dunia, dibandingakan lawan Ashley Cole wan David Alaba. Pas 21 Nupimbir 2017, Penampilan pembaiknya gasan Fulham pas inya mendapatkan penampilan ka-50 pas inya meulah hat-trick profesional penambaiannya dalam kemenangan luar kandang 5-4 behadapan Sheffield United - nang penambaian umur 17 tahun nang beulahhat-tricks 4 tingkat paling atas liga Inggris matan Dele Alli tahun 2014. Imbah meulah 6 gol Januari 2018, maraga behadapan Ipswich Town, Burton Albion, wan Barnsley, inya jadi pemain anum pembaiknya dalam penghargaan Asosiasi PFA dan Player of the Month. Pas 19 Februari, inya jadi pamain ka-10 dalam 20 pamain nang prospeknya paling menjanjikan di seberataan Eropa. Sessegnon kawa masuk daftar bergengsi oleh CIES pemain kaya penjaga gawang AC Milan Gianluigi Donnarumma di posisi penambaian wan penyerang Paris Saint-Germain Kylian Mbappé peringkat 3.

Pas April 2018, Sessegnon dinominasikan dalam EFL Championship sabagai Player of the Season wan Young Player of the season. Inya jadi pamain Championship penambaian nang masuk penghargaan PFA Young Player of the Year. Pas 15 April, Sessegnon dapat 5 penghargaan nang balum pernah ada sebelumnya. Ini kejadian wayah inya dinobatakan sabagai pembaiknya dalam Pamain Kejuaraan Musim ini, Pamain Anum Musim Ini, Apprentice of the Year, wan jmasuk dalam Tim EFL Club Developed XI.

Fulham kawa menuntungakan musim liga peringkat ke-3, ini meulah Fulham kawa maju ka babak play-offs, Sessegnon sukses membawa timnya mendapatakan tiket di final play-off meulah gol pambuka wan mambantu gol kamenangan pertandingan di leg kadua semifinal behadapan Derby County. Pas 26 Mei, inya membawa kemenangan gasan timnya lewat gol menit ka-23 Tom Cairney di kamenangan 1-0 behadapan Aston Villa dalam Kejuaraan EFL play-off final di Wembley, inya sukses membawa Fulham promosi ka Liga Premier.

 Musim 2018-19 
Inya tampil di laga lanjutan Liga Premier pamulaannya pada 11 Agustus 2018, hari pambukaan liga hanyar, Fulham manang 2-0 di kandang musuh Crystal Palace. Pas 20 Oktober, inya meulah gol penambaiannya di Liga Premier pas Fulham kalah 4-2 dari Cardiff City, jadi pamain pemulaan nang diranakakan tahun 2000-an nang meulah gol di kompetisi. Inya mencatat penampilan ka-100 gasan klub pas 8 Desember,pas Fulham kalah 4-1 behadapan Manchester United.

Pas 2 April 2019, Fulham didegradasi dari Liga Premier imbah kalah 4-1 behadapan Watford.

 Tottenham Hotspur 
Pas 8 Agustus 2019, Ryan Sessegnon manandatangani kontrak hanyar lawan Spurs gasan 5 tahun,lawan opsi perpanjangan setahun. Kesepakatan nang diulah harganya £25 juta, ditambah lawan pamain Josh Onomah nang ditransfer ka Fulham.

Tahun 2016, inya main di tim nasional Inggris U17 Euro. Inya meulah gol penambaiannya gasan Inggris U-19 behadapan Luksemburg di pertandingan kualifikasi Eropa U-19 Championship  10 Nupimbir 2016, meulah gol ka-2 di kemenangan 2-0.

Pas 26 Juni 2017, inya masuk skuad 18 pamain gasan final Euro 2017 U-19 2017. Inya kawa meulah 3 gol, tamasuk 2 dalam kemenangan 4-1 behadapan Jerman, manuntungakan turnamen jadi top skor bersama maraga ngitu jua Inggris jadi juara gasan penambaiannya. Inya masuk team of the tournament.

Pas umur 17, inya debut U-21 di 27 Maret 2018, debutnya membawa kamenangan 2-1 atas Ukraina di Kejuaraan Eropa U-21.

Pas 27 Mei 2019, inya masuk dalam skuad pamain Inggris U-21 gasan  UEFA European U-21 Championship 2019.

 Jujuhutan 

Tumbung:Pamain bal
Tumbung:Pamain bal matan Inggris